CELEX: C2007/042/10
Language: lv
Date: 2007-02-24 00:00:00
Title: Lieta C-269/05: Tiesas (septītā palāta) spriedums 2007. gada 11. janvārī — Eiropas Kopienu Komisija pret Grieķijas Republiku (Valsts pienākumu neizpilde — Regulas (EEK) Nr. 4055/86 1. pants — Jūras pārvadājumi — Ostas nodeva, kuru piemēro kuģiem, kas pārvadā pasažierus vai preces — Ostas nodeva, ko piemēro ar prāmi pārvadātiem transportlīdzekļiem — Diskriminācija)

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/6
            
         Tiesas (septītā palāta) spriedums 2007. gada 11. janvārī — Eiropas Kopienu Komisija pret Grieķijas Republiku
   (Lieta C-269/05) (1)
   
   (Valsts pienākumu neizpilde - Regulas (EEK) Nr. 4055/86 1. pants - Jūras pārvadājumi - Ostas nodeva, kuru piemēro kuģiem, kas pārvadā pasažierus vai preces - Ostas nodeva, ko piemēro ar prāmi pārvadātiem transportlīdzekļiem - Diskriminācija)
   (2007/C 42/10)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — G. Zavvos un K. Simonsson, pārstāvji)
   
      Atbildētāja: Grieķijas Republika (pārstāvis — E. Skandalou, pārstāvis)
   Priekšmets
   Valsts pienākumu neizpilde — 1. panta Padomes 1986. gada 22. decembra Regulā (EEK) Nr. 4055/86, ar ko brīvas pakalpojumu sniegšanas principu piemēro jūras pārvadājumiem starp dalībvalstīm un starp dalībvalstīm un trešām valstīm (OV L 378, 1. lpp.), pārkāpums — Ostas nodeva, kuru piemēro kuģiem, kas pārvadā pasažierus vai preces — Zemākas nodevas piemērošana kuģiem, kuri pārvietojas starp valsts teritorijā izvietotām ostām — Nodeva, ko piemēro transportlīdzekļu pārvadāšanai ar prāmi — Nodokļa nepiemērošana transportlīdzekļiem, kurus pārvadā starp valsts teritorijā izvietotām ostām
   Rezolutīvā daļa:
   
               1)
            
            
               atstādama spēkā:
               
                           —
                        
                        
                           izdevīgākus ostas nodokļus, ko piemēro pasažieru kuģiem (tostarp kruīza kuģiem) vai preču kuģiem par iebraukšanu, piestāšanu un pietauvošanos Pirejas [Pirée] un Saloniku [Thessaloniki] ostās, jo tie veic pārvadājumus starp divām ostām valsts teritorijā, nekā gadījumā, ja tiek veikti starptautiski pārvadājumi,
                        
                     
                           —
                        
                        
                           transportlīdzekļiem, tos iekraujot prāmjos, kas veic starptautiskus pārvadājumus, piemērojamus nodokļus par labu ostu organizāciju fondiem, kas kā akciju sabiedrības ir izveidotas ar Likumu Nr. 2932/2001 un Pirejas un Saloniku ostām, pretstatā tam, ka šādus nodokļus par pārvadājumiem starp Grieķijas ostām neuzliek,
                        
                     
                           —
                        
                        
                           pašvaldību, kuru teritorijās darbojas ostas, tiesības iekasēt maksu par transportlīdzekļiem, kuri tiek iekrauti prāmjos, kuru galamērķis ir ārvalstu ostas,
                        
                     Grieķijas Republika nav izpildījusi pienākumus, kas tai uzlikti ar 1. pantu Padomes 1986. gada 22. decembra Regulā (EEK) Nr. 4055/86, ar ko brīvas pakalpojumu sniegšanas principu piemēro jūras pārvadājumiem starp dalībvalstīm un starp dalībvalstīm un trešām valstīm;
            
         
               2)
            
            
               Grieķijas Republika atlīdzina tiesāšanās izdevumus.
            
         
      (1)  OV C 229, 17.9.2005.